CELEX: 62018CA0068
Language: hr
Date: 2019-11-07 00:00:00
Title: predmet C-68/18: Presuda Suda (peto vijeće) od 7. studenoga 2019. (zahtjev za prethodnu odluku koji je uputio Curtea de Apel București - Rumunjska) – SC Petrotel-Lukoil SA protiv Agenția Națională de Administrare Fiscală - Direcția Generală de Administrare a Marilor Contribuabili, Agenția Națională de Administrare Fiscală – Direcția Generală de Soluționare a Contestațiilor (Zahtjev za prethodnu odluku – Oporezivanje energenata i električne energije – Direktiva 2003/96/EZ – Članak 21. stavak 3. – Nepostojanje oporezivog događaja kojim nastaje obveza plaćanja poreza – Potrošnja energenata unutar poslovnog prostora poduzeća za proizvodnju takvih proizvoda – Članak 2. stavak 3. – Obveza ishođenja klasifikacije energenata za potrebe određivanja trošarine – Stopa poreza koja se primjenjuje na navedene proizvode – Načelo proporcionalnosti)

13.1.2020   
            
            
               HR
            
            
               Službeni list Europske unije
            
            
               C 10/5
            
         
      Presuda Suda (peto vijeće) od 7. studenoga 2019. (zahtjev za prethodnu odluku koji je uputio Curtea de Apel București - Rumunjska) – SC Petrotel-Lukoil SA protiv Agenția Națională de Administrare Fiscală - Direcția Generală de Administrare a Marilor Contribuabili, Agenția Națională de Administrare Fiscală – Direcția Generală de Soluționare a Contestațiilor
      (predmet C-68/18) (1)
      
      (Zahtjev za prethodnu odluku - Oporezivanje energenata i električne energije - Direktiva 2003/96/EZ - Članak 21. stavak 3. - Nepostojanje oporezivog događaja kojim nastaje obveza plaćanja poreza - Potrošnja energenata unutar poslovnog prostora poduzeća za proizvodnju takvih proizvoda - Članak 2. stavak 3. - Obveza ishođenja klasifikacije energenata za potrebe određivanja trošarine - Stopa poreza koja se primjenjuje na navedene proizvode - Načelo proporcionalnosti)
      (2020/C 10/06)
      Jezik postupka: rumunjski
      
         Sud koji je uputio zahtjev
      
      Curtea de Apel București
      
         Stranke glavnog postupka
      
      
         Tužitelj: SC Petrotel-Lukoil SA
      
         Tuženici: Agenția Națională de Administrare Fiscală - Direcția Generală de Administrare a Marilor Contribuabili, Agenția Națională de Administrare Fiscală – Direcția Generală de Soluționare a Contestațiilor
      
         Izreka
      
      
                  1.
               
               
                  Članak 21. stavak 3. Direktive Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije treba tumačiti na način da mu se protive nacionalne odredbe ili prakse kojima je predviđeno oporezivanje energenata koji se koriste u termoelektrani poduzeća u kojem su proizvedeni, pod uvjetom da je ta potrošnja namijenjena proizvodnji energenata generiranjem toplinske energije koja je nužna za tehnološki postupak proizvodnje navedenih proizvoda. To tumačenje načelno ne dovodi u pitanje primjenu članka 14. stavka 1. točke (a) te direktive na dio energenata koji se koriste u svrhu proizvodnje električne energije.
               
            
                  2.
               
               
                  Članak 2. stavak 3. Direktive 2003/96 kao i načelo proporcionalnosti treba tumačiti na način da im se protive nacionalne odredbe ili prakse kojima se, u slučaju nepodnošenja zahtjeva nadležnim poreznim tijelima radi klasifikacije energenata u pogledu trošarina čija razina oporezivanja nije određena tom direktivom, predviđa primjena stope trošarine predviđene za plinsko ulje i zadržavanje te stope, iako je kasnije donesena odluka o klasifikaciji kojom se ti proizvodi izjednačuju s loživim uljem.
               
            
         (1)  SL C 152, 30. 4. 2018.